2. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΔΗΜΟΣΙΑΣ ΤΑΞΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ, ΓΕΩΡΓΙΑΣ, ΕΜΠΟΡΙΟΥ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 228760 της 20 Νοεμ./24 Δεκ. 1985 (ΦΕΚ Β΄776) Μέτρα για τη μεταφορά και την εμπορία αλιευμάτων των αλιευτικών συνεταιρισμών Ι. Εγκρίνουμε κατ’ εξαίρεση των σχετικών διατάξεων που ισχύουν: «α)Τη χορήγηση βεβαίωσης της αρμόδιας Νομαρχιακής Υπηρεσίας Αλιείας για την υπαίθρια πλανόδια πώληση αλιευμάτων σε αλιευτικούς συνεταιρισμούς που εμπορεύονται την παραγωγή των μελών τους, με την οποία θα πιστοποιείται: -ότι ο αλιευτικός συνεταιρισμός ασκεί αλιευτική δραστηριότητα. -το μέγεθος της ετήσιας αλιευτικής παραγωγής που θα διακινηθεί και θα πωληθεί μέσω του υπαίθριου πλανόδιου εμπορίου, με αναφορά στα προς πώληση είδη αλιευμάτων. -ότι δεν συντρέχουν οι δεσμεύσεις του άρθρ. 24 του Ν.Δ. 420/70 «Αλιευτικός Κώδιξ». -ότι για τα μέσα μεταφοράς των αλιευτικών προϊόντων έχει εκδοθεί από την Κτηνιατρική Υπηρεσία του Νομού, στον οποίο έχέι την έδρα του ο αλιευτικός συνεταιρισμός, η σχετική άδεια η προβλεπόμενη από το άρθρ. 11 παρ. 6 του Π.Δ. 40/77 «Περί της Κτηνιατρικής Επιθεωρήσεως των σφαγείων ζώων και προϊόντων ζωικής προέλευσης». Η εν λόγω βεβαίωση ανανεώνεται κάθε έτος». Η περίπτ. α΄ αντικαταστάθηκε ως άνω από την παρ. 1 της υπ΄ αριθ. 269078(ΥΠΓΕ)/27 Αυγ.-9 Σεπτ. 1998 (ΦΕΚ Β΄964) απ. Υπ. Ανάπτ., Γεωργ., Υγ. & Πρόν., Δημ. Τάξ και Μεταφ. & Επικοινωνιών. β)Την ελεύθερη μεταφορά για τη διάθεση λιανικά από τους αλιευτικούς συν/σμούς των αλιευμάτων παραγωγής των μελών τους εκτός των χώρων των Δημοτικών αγορών και σε άλλες πόλεις του Νομού όπου η έδρα του συνεταιρισμού καθώς και σε πόλεις ή χωριά άλλων Νομών σε όλη τη διάρκεια του χρόνου. γ)Τη χρησιμοποίηση ΙΧ μεταφορικών μέσων που ανήκουν στο συν/σμό ή σε μέλη του. δ)Η διακίνηση και εμπορία των αλιευμάτων των αλιευτικών συν/σμών γίνεται από μέλη των Συν/σμών, που πληρούν όλες τις απαραίτητες προϋποθέσεις (Βιβλιάριο υγείας κλπ.), οριζόμενα από το Δ.Σ. τους. «ε)Οι περιορισμοί του χώρου άσκησης υπαίθριων στάσιμων εμπορικών δραστηριοτήτων σύμφωνα με το δεύτερο εδάφιο της παρ. 7 του άρθρ. 1 του Νόμ. 2323/95 ισχύουν και για τις υπαίθριες πλανόδιες πωλήσεις αλιευμάτων από τους αλιευτικούς συνεταιρισμούς». Η περίπτ. ε΄ προστέθηκε με την παρ. 2 της υπ΄ αριθ. 269078(ΥΠΓΕ)/27 Αυγ.-9 Σεπτ. 1998 (ΦΕΚ Β΄964) απ. Υπ. Ανάπτ., Γεωργ., Υγ. & Πρόν., Δημ. Τάξ και Μεταφ. & Επικοινωνιών. ΙΙ. Για τα θέματα που δεν ρυθμίζονται με την απόφαση αυτή ισχύουν όσα προβλέπονται από την εκάστοτε ισχύουσα Νομοθεσία. Η απόφαση αυτή ισχύει μέχρι την ανάκληση ή την τροποποίησή της με νεότερη απόφαση.  